CELEX: 62017CN0586
Language: lt
Date: 2017-10-06 00:00:00
Title: Byla C-586/17: 2017 m. spalio 6 d. Raad van State (Nyderlandai) pateiktas prašymas priimti prejudicinį sprendimą byloje Staatssecretaris van Veiligheid en Justitie, I. / D.

8.1.2018   
            
            
               LT
            
            
               Europos Sąjungos oficialusis leidinys
            
            
               C 5/21
            
         2017 m. spalio 6 d.Raad van State (Nyderlandai) pateiktas prašymas priimti prejudicinį sprendimą byloje Staatssecretaris van Veiligheid en Justitie, I. / D.
   
   (Byla C-586/17)
   (2018/C 005/28)
   Proceso kalba: nyderlandų
   
      Prašymą priimti prejudicinį sprendimą pateikęs teismas
   
   
      Raad van State
   
   
      Šalys pagrindinėje byloje
   
   
      Apeliantai: Staatssecretaris van Veiligheid en Justitie, I.
   
      Kita apeliacinio proceso šalis: D.
   
      Prejudiciniai klausimai
   
   
               1.
            
            
               
                           a)
                        
                        
                           Ar pagal 2013 m. birželio 26 d. Europos Parlamento ir Tarybos direktyvos 2013/32/ES dėl tarptautinės apsaugos suteikimo ir panaikinimo bendros tvarkos (nauja redakcija) (1) 46 straipsnio 3 dalį, siejamą su Europos Sąjungos pagrindinių teisių chartijos 47 straipsniu, draudžiama taikyti sistemą, pagal kurią prieglobsčio bylas nagrinėjantis pirmosios instancijos administracinis teismas, vertindamas skundą, iš esmės negali atsižvelgti į prieglobsčio suteikimo pagrindą, kurį jam pirmą kartą teismo procese nurodo užsienietis?
                        
                     
                           b)
                        
                        
                           Ar šiomis aplinkybėmis yra skirtumas, ar faktiškai nurodomas naujas prieglobsčio suteikimo pagrindas, t. y. pagrindas dėl tarptautinės apsaugos prašymo, kuris grindžiamas faktais ir aplinkybėmis, kurie kyla sprendžiančiajai institucijai priėmus sprendimą dėl tarptautinės apsaugos prašymo, ar nuslėptas prieglobsčio suteikimo pagrindas, t. y. pagrindas dėl tarptautinės apsaugos prašymo, kuris grindžiamas faktais ir aplinkybėmis, kurie kyla prieš sprendžiančiajai institucijai priimant sprendimą dėl tarptautinės apsaugos prašymo ir kurių užsienietis, nors jie jam ir buvo žinomi, neteisėtai neatskleidė dar per administracinę procedūrą?
                        
                     
                           c)
                        
                        
                           Ar šiomis aplinkybėmis yra skirtumas, ar prieglobsčio bylas nagrinėjančiam pirmosios instancijos administraciniam teismui prieglobsčio suteikimo pagrindas nurodomas nagrinėjant skundą dėl sprendžiančiosios institucijos sprendimo dėl pirmojo tarptautinės apsaugos prašymo ar dėl paskesnio tarptautinės apsaugos prašymo?
                        
                     
         
               2.
            
            
               Jei į 1a klausimą būtų atsakyta teigiamai: ar tokiu atveju pagal Europos Sąjungos teisę prieglobsčio bylas nagrinėjančiam pirmosios instancijos administraciniam teismui, siekiant patikrinti pirmą kartą teismo procese jam nurodytą prieglobsčio suteikimo pagrindą, taip pat neleidžiama nuspręsti atnaujinti procedūrą sprendžiančiojoje institucijoje tam, kad būtų užtikrinta tinkama teisminio proceso eiga arba užkirstas kelias nepagrįstam šio proceso vilkinimui?
            
         
      (1)  OL L 180, 2013, p. 60.